b'\n_START_ARTICLE_\nNalen\xc4\x8duvas\n_START_SECTION_\nGeografija\n_START_PARAGRAPH_\nNalen\xc4\x8duvas \xc4\xafsik\xc5\xabr\xc4\x99s Vyslos intako Bystros ir Bochotnicos upi\xc5\xb3 santakoje. Apylink\xc4\x97se \xc4\xafkurtas Kazimiero kra\xc5\xa1tovaizd\xc5\xbeio parkas.\n_START_SECTION_\nIstorija\n_START_PARAGRAPH_\nAnkstyvaisiais viduram\xc5\xbeiais miesto vietoje buvo pilis. 1751\xc2\xa0m. apylinkes nupirko Stanislavas Malachovskis, kuris 1775\xc2\xa0m. dvar\xc4\x85 pavadino savo herbo \xe2\x80\x9eNa\xc5\x82\xc4\x99cz\xe2\x80\x9c vardu. Nuo 1775\xc2\xa0m. apylink\xc4\x97s priklaus\xc4\x97 Austrijai, 1809\xe2\x80\x931815\xc2\xa0m. Var\xc5\xa1uvos kunigaik\xc5\xa1tystei, nuo 1815\xc2\xa0m. Rusijos imperijai (Lenkijos karalyst\xc4\x97). XIX a. prad\xc5\xbeioje atradus vandens \xc5\xa1altini\xc5\xb3 gydom\xc4\x85sias savybes, Nalen\xc4\x8duvas tapo kurortine gyvenviete, kuri XIX a. pabaigoje\xc2\xa0\xe2\x80\x93 XX a. prad\xc5\xbeioje tapo madinga k\xc5\xabrybin\xc4\x97s inteligentijos poilsio vieta. Nalen\xc4\x8duve gyd\xc4\x97si Mykolas Elvyras Andriolis, Boleslavas Prusas, Henrikas Sienkievi\xc4\x8dius, Stefanas \xc5\xbderomskis._NEWLINE_1877\xc2\xa0m. nutiestas gele\xc5\xbeinkelis. Per Antr\xc4\x85j\xc4\xaf pasaulin\xc4\xaf kar\xc4\x85 veik\xc4\x97 naci\xc5\xb3 priver\xc4\x8diamojo darbo stovykla. Nuo 1956\xc2\xa0m. miesto tipo gyvenviet\xc4\x97, 1963\xc2\xa0m. suteiktos miesto teis\xc4\x97s.\n_START_SECTION_\nEkonomika\n_START_PARAGRAPH_\nMikroklimato, balneologijos ir purvo terapijos kurortas, kuriame gydomos \xc5\xa1irdies ir kraujagysli\xc5\xb3, nerv\xc5\xb3 sistemos ligos. Veikia sanatorijos, poilsio namai, pensionatai, 20 ha sveikatingumo parkas. Yra mineralinis vanduo|mineralinio vandens versm\xc4\x97s, veikia mineralinio vandens Na\xc5\x82\xc4\x99czowianka ir Cisowianka i\xc5\xa1pilstymo \xc4\xafmon\xc4\x97. Yra nedidel\xc4\x97s maisto pramon\xc4\x97s, medienos apdirbimo, 27 prekybos \xc4\xafmon\xc4\x97s. veikia turistinis siaurasis gele\xc5\xbeinkelis, B. Pruso ir S. \xc5\xbderomskio muziejai.'